

***Број: 02 - \_\_\_\_\_\_\_\_\_\_ П Р Е Д Л О Г***

***\_\_\_\_\_\_\_ 2022 година***

***С к о п ј е***

***ЗАПИСНИК***

***од Сто и деветнаесеттата седница на Управниот одбор на***

***Фондот за здравствено осигурување на Република Северна Македонија,***

*одржана на 14 јуни 2022 година со почеток во 14.00 часот*

*во просториите на Фондот*

***Присутни членови на Управниот одбор:***

* *Дејан Николовски, претставник од Министерството за финансии – претседател;*
* *д-р Арбен Љабеништа, претставник од Министерството за здравство – заменик на претседателот;*
* *д-р Љубиша Каранфиловски, претставник од Сојузот на синдикатите на Македонија – член;*
* *д-р Димитар Димитриевски, претставник од здружението на пензионерите – член;*
* *проф. д-р Јадранка Дабовиќ Анастасовска, претставник на осигурениците   – член;*
* *д-р спец. д-р сци. Тања Дејаноска, претставник на стопанствениците – член;*
* *дипл. фарм. спец. Маја Ковачева, претставник од Лекарската, Фармацевтската и Стоматолошката комора на Македонија – член.*

***Присутни од ФЗОРСМ:***

* *м-р Магдалена Филиповска Грашкоска, директор на ФЗОРСМ;*
* *Миле Сугарев, директор на секторот за финансиски прашања;*
* *Христо Трповски, раководител на одделението за регрес и судски постапки, во својство на записничар.*

*Седницата ја отвори и водеше претседателот Дејан Николовски. Утврди дека се присутни сите седум членови на Управниот одбор, со што условите за полноважно работење и одлучување се исполнети, по што го прочита претходно доставениот*

***П Р Е Д Л О Г - Д Н Е В Е Н Р Е Д***

* *Усвојување на записниците од 114, 115, 116, 117 и 118 седница на Управниот одбор*

1. *Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2022 година;*
2. *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита за 2022 година;*

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2022 година;

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториски испитувања во специјалистичко – консултативната здравствена заштита за 2022 година;

# Разгледување на Информација за барање на аптеката „Ирис“ од Струмица;

# Разно.

*Потоа праша дали има предлози за дополнување на дневниот ред.*

*Тања Дејаноска истакна дека остана без исход тематската седница од 4 февруари, која се однесуваше на состојбата на матичните лекари, односно можноста за зголемување на вредноста на капитациониот бод. Предложи да се продолжи дискусијата на таа тема. Укажа и дека сеуште не се подготвени информацијата за постапките на биомедицински потпомогнато оплодување и информацијата за операциите на катаракта за кои има долго чекање.*

*Димитар Димитриевски укажа дека се бараше информација и за листата на лекови кои се на товар на Фондот, која долго време не е ажурирана и со тоа е и застарена и не ги задоволува потребите на осигурените лица.*

*Претседателот Дејан Николовски наведе дека пред почетокот на седницата беше дискутирано за динамиката на работата на Управниот одбор, при што се согласивме дека треба редовно, еднаш до двапати месечно да се одржуваат седници со одржување на состанок. Со таква динамика на работа, ќе се овозможи и разгледување на посочените како и други прашања за кои се согласивме да им посветиме тематски седници. Секако дека за дискутирање на истакнатите прашања, предуслов е да бидат подготвени информациите од Фондот.*

*Директорката Филиповска Грашкоска наведе дека информациите за кои станува збор ќе бидат подготвени во најкус можен рок, така што веќе на следната седница ќе може да се дискутира за едно од истакнатите прашања, а потоа и за другите.*

*Потоа, Управниот одбор за Сто и деветнаесеттата седница едногласно го утврди следниот*

***Д Н Е В Е Н Р Е Д***

* *Усвојување на записниците од 114, 115, 116, 117 и 118 седница на Управниот одбор*

1. *Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2022 година;*
2. *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита за 2022 година;*

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2022 година;

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториски испитувања во специјалистичко – консултативната здравствена заштита за 2022 година;

# Разгледување на Информација за барање на аптеката „Ирис“ од Струмица;

# Разно.

*Потоа се пристапи кон разгледување на точките на дневниот ред.*

*Пред усвојувањето на записниците од претходните седници, Маја Ковачева наведе дека при усвојувањето на записниците од Сто и четиринаесеттата и Сто и петнаесеттата седница ќе се воздржи од гласање, бидејќи не учествувала во работата на тие седници.*

* *Усвојување на записникот од Сто и четиринаесеттата седница на Управниот одбор одржана на 22 март 2022 година*

*Записникот беше усвоен со гласовите на Дејан Николовски, Арбен Љабеништа, Љубиша Каранфиловски, Димитар Димитриевски и Јадранка Дабовиќ Анастасовска, кои гласаа за негово усвојување, а Маја Ковачева и Тања Дејаноска се воздржаа од гласање.*

* *Усвојување на записникот од Сто и петнаесеттата седница на Управниот одбор одржана од 31 март до 1 април 2022 година*

*Записникот беше усвоен со гласовите на Дејан Николовски, Арбен Љабеништа, Љубиша Каранфиловски, Димитар Димитриевски и Јадранка Дабовиќ Анастасовска, кои гласаа за негово усвојување, а Маја Ковачева и Тања Дејаноска се воздржаа од гласање.*

* *Усвојување на записникот од Сто и шестнаесеттата седница на Управниот одбор одржана на 14 април 2022 година*

*Записникот беше усвоен со гласовите на Дејан Николовски, Арбен Љабеништа, Љубиша Каранфиловски, Димитар Димитриевски, Јадранка Дабовиќ Анастасовска и Маја Ковачева, кои гласаа за негово усвојување, а Тања Дејаноска се воздржа од гласање.*

* *Усвојување на записникот од Сто и седумнаесеттата седница на Управниот одбор одржана на 29 април 2022 година*

*Записникот беше усвоен со гласовите на Дејан Николовски, Арбен Љабеништа, Љубиша Каранфиловски, Димитар Димитриевски, Јадранка Дабовиќ Анастасовска и Маја Ковачева, кои гласаа за негово усвојување, а Тања Дејаноска се воздржа од гласање.*

* *Усвојување на записникот од Сто и осумнаесеттата седница на Управниот одбор одржана од 12 до 17 мај 2022 година*

*Записникот беше усвоен со гласовите на Дејан Николовски, Арбен Љабеништа, Љубиша Каранфиловски, Димитар Димитриевски, Јадранка Дабовиќ Анастасовска и Маја Ковачева, кои гласаа за негово усвојување, а Тања Дејаноска се воздржа од гласање.*

***ТОЧКА 1 -*** *Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2022 година*

*Објаснување за првата точка на дневниот ред даде директорката Филиповска Грашкоска. Наведе дека предлогот се однесува на тринаесет јавни здравствени установи, чии договорни надоместоци се предлага да се зголемат за вкупно 159,9 милиони денари. Зголемувањето е заради подмирување на долгови кон добавувачи на лекови и медицински материјали и зголемени трошоци за лекување пациенти од Ковид -19, како и за набавка на нови апарати. Потоа објасни поединечно за секоја здравствена установа, со каква намена се средствата, колку било побарано од здравствените установи а колку Фондот смета дека треба да се одобри.*

*По објаснувањето на директорката Филиповска Грашкоска, дискутираа членовите на Управниот одбор.*

*Љубиша Каранфиловски наведе дека го поддржува предлогот верувајќи дека од Фондот се предлагаат зголемувања на надоместоците на оние установи кај кои тоа е најпотребно, но истовремено истакна дека и поголем број од другите јавни здравствени установи имаат потреба од дополнителни средства.*

*Тања Дејаноска се согласи дека се потребни повеќе средства, но потребите на јавните здравствени установи за кои сега дискутираме се нови, за разлика од потребите на здравствените установи од примарната здравствена заштита кои сеуште не се решени а датираат од поодамна. Поради тоа, до решавање на тие потреби, не може да ги поддржи предложените зголемувања.*

*По исцрпувањето на дискусијата, се пристапи кон гласање за предлогот.*

*За донесување на одлуката гласаа Дејан Николовски, Арбен Љабеништа, Љубиша Каранфиловски, Димитар Димитриевски, Јадранка Дабовиќ Анастасовска и Маја Ковачева, а Тања Дејаноска се воздржа од гласање.*

*На тој начин, Управниот одбор со мнозинство на гласови донесе*

***Одлука***

***за изменување на Одлуката за утврдување на вкупниот договорен надоместок на јавните здравствени установи за 2022 година***

*со која се зголемија договорните надоместоци на тринаесет јавни здравствени установи.*

***ТОЧКА 2-*** *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита за 2022 година*

*Во рамките на втората точка на дневниот ред, по куса дискусија во која се констатира дека предлогот се однесува на утврдување на висината на договорниот надоместок за здравствени установи со кои Фондот ќе склучи односно склучил договори за обезбедување здравствени услуги, Управниот одбор едногласно донесе*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита за 2022 година***

*со која се утврди висината на договорниот надоместок за една здравствена установа за која Министерството за здравство издало лиценца за работа во мрежата на здравствени установи и со која Фондот ќе склучи договор за обезбедување здравствени услуги.*

*и*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита за 2022 година***

*со која се утврди висината на договорниот надоместок за една здравствена установа, со која Фондот склучил анекс на договорот за обезбедување здравствени услуги за дејноста молекуларна биологија.*

***ТОЧКА 3 -*** *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2022 година*

*Во рамките на третата точка на дневниот ред, Управниот одбор без дискусија, врз основа на предлозите содржани во работните материјали за седницата, едногласно донесе*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2022 година***

*со која се утврди висината на договорниот надоместок за една здравствена установа со која Фондот склучил договор за обезбедување здравствени услуги.*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2022 година***

*со која се утврди висината на договорниот надоместок за три здравствени установи со кои Фондот ќе склучи договори за обезбедување здравствени услуги.*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2022 година***

*со која се утврди висината на договорниот надоместок за три здравствени установи со кои Фондот склучил договори за обезбедување здравствени услуги и за четири здравствени установи со кои Фондот ќе склучи договори за обезбедување здравствени услуги.*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2022 година***

*со која се утврди висината на договорниот надоместок за една здравствена установа со која Фондот склучил договор за обезбедување здравствени услуги и за пет здравствени установи со кои Фондот ќе склучи договори за обезбедување здравствени услуги.*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2022 година***

*со која се утврди висината на договорниот надоместок за една здравствена установа со која Фондот ќе склучи договор за обезбедување здравствени услуги.*

***ТОЧКА 4 -*** *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториски испитувања во специјалистичко – консултативната здравствена заштита за 2022 година*

*Во рамките на четвртата точка на дневниот ред, Управниот одбор без дискусија, врз основа на предлогот содржан во работните материјали за седницата, едногласно донесе*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториски испитувања во специјалистичко – консултативната здравствена заштита за 2022 година***

*со која се утврди висината на договорниот надоместок за една здравствена установа со која Фондот склучил договор за обезбедување здравствени услуги.*

***ТОЧКА 5 -*** *Разгледување на Информација за барање на аптеката „Ирис“ од Струмица*

*Во рамките на петтата точка на дневниот ред, Управниот одбор го разгледа барањето на аптеката „Ирис“ од Струмица за исплата на фактури за месеците август, септември, октомври и ноември 2021 година како и информацијата во врска со барањето подготвена од стручната служба на Фондот.*

*По дискусијата во која дополнителни објаснувања на прашањата од членовите на Управниот одбор даде Миле Сугарев, Управниот одбор едногласно донесе*

***Заклучок:*** *Барањето на аптеката „Ирис“ од Струмица се прифаќа. На аптеката да и се исплатат средствата за спорните месеци откако ќе се изврши контрола на фактурите од страна на надлежната служба на Фондот.*

***ТОЧКА 6 -*** *Разно*

*Во рамките на точката разно се дискутираше за здравствените услуги кои на товар на Фондот при престојот во земјата ги користат македонските државјани кои живеат во други земји.*

*Тања Дејаноска укажа дека голем број лица иселени од земјата, и покрај тоа што повеќе години не живеат тука, користат здравствени услуги на товар на Фондот. Тоа го прават со пријавување во здравствено осигурување по некои од основите што ги предвидува нашиот закон, при што плаќаат минимални средства за осигурување а користат и поскапи услуги. На тој начин неоправдано се оптоварува здравствениот систем, односно се трошат средства кои би требало да бидат наменети за осигурениците кои живеат тука. Потребно е за тоа да се преземат некакви мерки.*

*Миле Сугарев истакна дека во однос на здравствените услуги на иселениците имаме различни решенија во разни држави. Додека во некои држави тоа не се овозможува, во други и на иселениците им се овозможува да бидат осигурени и да користат услуги во земјата на потеклото. За ова прашање треба да се направат анализи и да се заземе став на државно ниво.*

*Со тоа, дискусијата по точката 6- Разно беше исцрпена и Управниот одбор во 15.00 часот заврши со работата на Сто и деветнаесеттата седница.*

***Записничар, Управен одбор/Bordi drejtues***

***Христо Трповски Претседател/Kryetar,***

***Дејан Николовски***